༄། །གཙུག་ལག་འབྱུང་བའི་རྣམ་བཤད་སྲིད་པ་འཕྲུལ་གྱི་མེ་ལོང་ལས་བག་རྩིས་སྐབས་བཞུགས་སོ།།
རྒྱལ་ཀུན་མཁྱེན་ཡངས་གཞོན་ནུ་ཐོར་བུའི་སྐུར། །བསྟན་ནས་རྨོངས་པའི་གཡུལ་འཇོམས་རལ་གྲི་དང་། །ཨུཏྤལ་སྙིང་པོར་གསུང་རབ་བདུད་རྩིའི་གཏེར། །འཛིན་མཁས་འཇམ་པའི་རྡོ་རྗེས་བདག་སྐྱོངས་ཤིག། ༡ གང་གསུང་གཙུག་ལག་པདྨ་དཀར་པོའི་ཚལ། །རྣམ་དཔྱོད་ཉི་ཟེར་སྟོང་གིས་ཕྱེ་ནས་སླར། །འགྲོ་ལ་ཕན་བདེའི་སྦྲང་རྩིའི་དོག་པ་ཞིག །སྩོལ་བར་འདོད་དེ་བློ་གསལ་བུང་བའི་ཚོགས།། ༢ དཔྱད་མ་ཐག་ནས་འཁྲུལ་པའི་རང་མཚང་ཀུན། །ཅིག་ཅར་འཇིག་པ་བོད་རྒན་བླུན་པོའི་སྒྲོས། །མཚུངས་མེད་ལེགས་པར་བཤད་ལོའི་ཁུར་ལྕི་བ། །ཕུང་ཁྲོལ་ཀུན་གྱི་བསྐྱེད་རྩར་ཡོངས་རིག་ནས།། ༣ ཚུལ་དེས་མ་མགུ་འཇམ་མགོན་དགོངས་པའི་མཚོ། །བསྲུབས་སྐྱེས་བདུད་རྩིའི་ཡོངས་གང་བུམ་པ་བཟང་། །སྤུག་ཁྱུང་སུམ་རྩེན་བདག་པོའི་ཉེར་སྤྱོད་འདི། །འཐུང་དང་སྲིད་པས་བྱས་པའི་ཉེར་འཚེ་མེད།། ༤ ལས་ཉོན་གྱིས་སྒྲིབ་མངོན་འདོད་རྩེ་དགའ་མས། །སྲིད་པ་སྲུང་བའི་རིག་བྱེད་ཨ་མྲའི་ཚལ། །སྐྱོན་ཡོན་བླང་དོར་གསལ་བའི་ཁབ་སོའི་རྩིས། །འདི་ཡང་ཁྱིམ་པ་རྣམས་ལ་ཕན་ཕྱིར་ཡིན།། ༥ ༈ དེ་ལ་སྤྱི་དོན་རྣམ་པ་གསུམ་ཡིན་ཏེ། །མཐུན་སྡེབ་བརྫངས་སྐྱོན་གཏོ་ཡིས་བཅོས་པའོ། །དང་པོ་མཐུན་སྡེབ་ལོ་ཁྱིམ་སྤར་སྨེ་གསུམ། །ལོ་ལ་སྤང་བྱ་ལོ་ཡི་ངན་ཀླུང་དང་། །ཕ་མའི་ཀླུང་དང་བར་སོ་སྡེབ་པའོ།། ལོ་ཡི་ངན་ཀླུང་མན་ངག་རྒྱུད་དོན་ལས། །རང་ཁྱིམ་ཕུབ་ཅེས་ན་ཟླ་ངན་པ་སྟེ། །བྱི་བ་ནང་བསྡེབ་ནོར་ཆུང་བུ་ཚ་དཀའ། གླང་ནང་བསྡེབ་ན་ནོར་ཆེ་བུ་ཚ་འབྲིང་། །སྟག་ནང་བསྡེབ་ན་མི་ནོར་གཉིས་ཀར་ངན། །ཡོས་བུ་ནང་བསྡེབ་གང་ཡང་འབྲིང་ཡིན་ཏེ། །ཁྱི་ནང་འབྲུག་སྦྲུལ་⁽1763⁾ནང་ལྟ་བུས་མཚོན་དང་སྤྲེལ་ནང་སྡེབ་བཟང་། །རྟ་ཕག་ནང་བསྡེབ་འབྲིང་སྟོད་བྱ་ལུག་བཀྲེན། །ན་མཉམ་ངན་པ་བསྡེབ་ན་ལུས་མི་བསྒྱུར། །སྡོམ་གཟུངས་དག་པ་གསེར་གྱི་མདོ་ཐིག་བཀླག །ཟུར་ཁྱིམ་བླང་བ་ཞེས་བྱ་བདུན་ཟུར་དྲུག །བསྡེབ་ན་སྐྱེས་པའི་ཟླ་བ་གང་ཡིན་བཙལ། །སྟག་སྤྲེལ་⁽1763⁾གཉིས་ནི་སྟག་རང་ཟླ་⁽1763⁾དཔྱིད་ལ་སྐྱེས་པ་དང་ཕྱི་མ་⁽1763⁾སྤྲེལ་ནི་དབྱར་གྱི་བུ།།⁽1763⁾སྟེ་དབྱར་ལ་སྐྱེས་པ་གཉིས་མཐུན་པའོ། །དེས་འོག་མ་རྣམས་ལ་རིགས་འགྲེ། འདི་ལྟར་བྱས་ན་སྤྱིར་གཏང་འགྲིག་ཡོད་ཀྱང་། རྩ་བའི་དགོངས་པ་དངོས་ནི་ད་དུང་དེ་ཨེ་ཡིན་སྙམ་བརྟག་པར་བྱའོ།། ཁ ཕག་སྦྲུལ་རྒྱལ་ཟླ་ཕྱི་མ་སྟོན་མཐའི་བུ། །བྱི་རྟ་དབྱར་གསུམ་ཕྱི་མ་དཔྱིད་ཀྱི་བུ། །བྱ་ཡོས་སྟོན་གསུམ་ཕྱི་མ་དབྱར་གྱི་བུ། །ཁྱི་འབྲུག་དབྱར་གསུམ་ཕྱི་མ་སྦྲུལ་གྱི་བུ། །གླང་ལུག་དགུན་གསུམ་ཕྱི་མ་སྟོན་གྱི་བུ། །དེ་མཐུན་དེ་ལས་བཟང་བ་མེད་པ་སྟེ། །དབུལ་པོ་ནོར་འདོད་ཡར་གྱི་བདུན་ཟུར་དང་། །རྨངས་པོ་བུ་འདོད་མར་གྱི་བདུན་ཟུར་བླངས། །དེ་ལས་གཞན་པའི་བདུན་ཟུར་བསྡེབ་གྱུར་ན། །སྟག་སྤྲེལ་བདུད་གཅོད་ཡིན་ཏེ་སྟག་ལ་ངན། །ཕག་སྦྲུལ་ས་སྒོ་ཡིན་ཏེ་སྒྱུག་མོ་འཆི། །བྱི་རྟ་རུས་གཅོད་ཡིན་ཏེ་ནོར་ལ་ངན། །བྱ་ཡོས་བྱེ་བྲལ་ཡིན་ཏེ་མ་སྨད་བྱེ། །ཁྱི་འབྲུག་གནམ་སྒོ་བྱེ་སྟེ་ཕ་ལ་ངན། །གླང་ལུག་ཕུང་གྱོད་ཡིན་ཏེ་ལོ་ཉེས་ཡོང་། །བསྡེབ་ན་གཙུག་ཏོར་གདུགས་དཀར་འདོན་བྱ་ཞིང་། །བདུན་ཟུར་གཏོ་དང་མདོས་དང་སྲུང་བས་བཅོས།། མཐུན་གསུམ་འབྲལ་ཞེས་མི་བསྡེབ་བསྡེབ་གྱུར་ན། །གནད་ཡར་གཏོར་བརླག་གོད་སོགས་ཕུང་གསུམ་ཡིན། །བྱི་འབྲུག་སྤྲེལ་གསུམ་དབྱར་འབྲིང་དགུན་མཐར་བཙས། །བཀྲ་མི་ཤེས་པའི་ཁབ་སོ་ཡིན་པས་སྤོངས། །སྟག་རྟ་ཁྱི་གསུམ་དགུན་མཐར་བཙས་པ་སྟེ། །ཁྱི་ཀླུང་སྟག་གིས་གཅོད་པའི་ཁབ་སོ་ཡིན། །ཡོས་ལུག་ཕག་གསུམ་དབྱར་དགུན་ཐ་ཆུང་བཙས། །ཡོས་ཀླུང་ཕག་གིས་གཅོད་པའི་ཁྱིམ་པ་ཡིན། །བྱ་གླང་སྦྲུལ་གསུམ་དཔྱིད་ཐ་ར་འབྲིང་བཙས། །བྱ་ཀླུང་སྦྲུལ་གྱིས་གཅོད་པའི་བཟའ་མི་ཡིན། །ཤིན་ཏུ་ངན་ཀྱང་བསྡེབ་དགོས་ཤར་སྲིད་ན། །སུམ་འདོམས་གཏོ་དང་མཐུན་གསུམ་སྲུང་བས་བཅོས།། བཞི་གཤེད་མི་བསྡེབ་ཡིག་ཚངས་ལས་ཐབས་འཆོར། །མ་རབས་ཡིན་ན་གྱོད་དང་ཁ་སྨྲས་ཡོང་། །བཞི་གཤེད་གང་ཡིན་སྲུང་འཁོར་གཏོ་ཡིས་བཅོས།། ལོ་སྐར་མི་བསྡེབ་བསྡེབས་པའི་ཉེས་པ་ནི། །གླང་སྟག་ཁྱོ་འཆི་ལོ་བདུན་བུ་མི་འབྱུང་། །བྱི་ཡོས་བྱེ་བྲལ་བུ་ཚ་སྐུད་པོ་འཆི། །འབྲུག་སྦྲུལ་སྙིད་མོ་དག་ལ་ངན་པ་ཡིན། །ཁྱི་ཕག་ཁ་བྱེ་ལོ་དྲུག་བུ་མི་ཡོང་། །རྟ་བྱ་ཁྱོའམ་རང་ཉིད་སྐུད་པོ་འཆི། །ལུག་སྤྲེལ་ནོར་ལ་དགྲ་རྐུན་རྒྱུན་མི་ཆད། །འོན་ཀྱང་བསྡེབ་ན་ལོ་སྐར་བཅོས་རིམ་དང་། །གཏོ་མདོས་སྲུང་བའི་ཁ་བསྒྱུར་བྱ་བ་ཡིན།། ཕོ་ལོ་མོ་ལོ་སྒང་ལོག་སྙིང་ཐག་རིང་།།⁽1763⁾བུ་མོ་ལོ་དང་བུ་མོ་ཕོ་ལོ། ཕྱག་རྡོར་སྒྲོལ་འཁོར་ཕོ་མོ་རིམ་པས་ཆོངས། །ལྕགས་ཀྱི་ཁྱི་ཕག་མི་བསྡེབ་ལྔ་ཟོར་ལོ། །ལྕགས་ཀྱི་བྱི་གླང་མི་བསྡེབ་རོ་ཁུར་ལོ། །མེ་ཡི་སྟག་ཡོས་མི་བསྡེབ་རུས་གཅོད་ལོ། །མེ་ཡི་འབྲུག་སྦྲུལ་མི་བསྡེབ་མདུན་བསྡེབས་ལོ། །མེ་ཡི་རྟ་ལུག་མི་བསྡེབ་གྲུ་ཁྱེར་ལོ། །མེ་ཡི་བྱ་སྤྲེལ་མི་བསྡེབ་བྱེ་བྲལ་ལོ། །བསྡེབ་ན་ལྕགས་བཞི་མེ་བརྒྱད་གང་ཡིན་གྱི། །སྲུང་འཁོར་མདོས་དང་ལོ་ཡི་ཁ་བསྒྱུར་བྱ། །རྩུབ་བཞི་ཤིང་ཡོས་ཟིན་དང་མེ་རྟ་ལི། །ལྕགས་བྱ་དྭ་དང་ཆུ་བྱི་ཁམ་ཐོག་སྐྱེས། །བསྡེབ་ན་བྱ་སྒྲོ་མེ་ཡིས་ཚིག་བཞིན་འཇོམས། །ཡར་སེལ་དགྲ་ལྷའི་གྲང་སེལ་དྲག་མདོས་བྱ། །ལག་གཡོན་གླང་སྟག་གིན་དང་འབྲུག་སྦྲུལ་ཟོན། །ལུག་སྤྲེལ་ཁོན་དང་ཁྱི་ཕག་ཁེན་ལ་སྐྱེས། །དེ་བརྒྱད་ཆང་རྫའི་ཐེམ་བུ་ཤོར་ལྟར་སྟོང་། །འདུ་དགོས་ཤར་ན་གྱེར་གཏོ་རབ་འབྲིང་འཕྲོད།། ལྕགས་བྱ་གནམ་གྱི་ལྟས་ངན་འབེབས་པའི་ཐན། །མེ་ཕག་བུ་སྲིང་དུར་དུ་འབོད་པའི་ཐན། །ས་སྤྲེལ་བུ་ཚ་དུར་འབོད་ཐན་པ་སྟེ། །ས་འབྲུག་ནོར་རྫས་དུར་དུ་འབོད་པའི་ཐན། །ལྕགས་ལུག་མ་དང་ཕྱི་མོ་དུར་འབོད་ཐན། །ལྕགས་ཁྱི་ཞང་ཉེ་དུར་འབོད་ཐན་པ་སྟེ། །མེ་གླང་བཟའ་ཚང་དུར་འབོད་ཐན་མི་བདུན། །དེ་ལ་ས་བདག་སྙིང་སྡུམ་བསྡུས་པས་བཅོས།། ལྕགས་ཀྱི་ཁྱི་བྱ་མེ་ཡི་གླང་དང་སྤྲེལ། །ས་འབྲུག་ཆུ་སྦྲུལ་སྐར་ཆུང་ལོ་དྲུག་ཡིན། །བསྡེབ་ན་ལོ་སྐར་ཟློག་པ་ཕལ་ཆེན་འདོན།། ཆུ་སྟག་མེ་སྟག་ཆུ་སྦྲུལ་ལྕགས་ཀྱི་སྤྲེལ། །ཤིང་སྤྲེལ་ཤིང་ཕག་ལྕགས་ཕག་སྨེ་བ་⁽1763⁾གཉིས་ནག །ལོ་ནག་མཆེ་བ་ཅན་བདུན་ནང་མི་བསྡེབ། །བསྡེབ་ན་བྱུར་ཕུད་ཡུགས་ཕུད་བྱ་བར་བཤད། །དེ་སྟེང་མེ་ཡི་བྱ་སྤྲེལ་ལྕགས་ཀྱི་བྱ། །མེ་ཡི་ཁྱི་ཕག་ནག་དུས་ལོ་བཅུ་གཉིས། །ས་བོན་མེ་ཡི་ཚིག་བཞིན་འབྲས་བུ་མེད།། བསྡེབ་ན་ས་བདག་དོང་རྩེ་བསྡུས་པ་དང་། །འཕགས་པ་བཀྲ་ཤིས་བརྩེགས་པའི་མདོ་སྡེ་ཀློགས།། མེ་སྦྲུལ་ཆུ་ཕག་ཆུ་བྱ་ཤིང་བྱ་དང་། །ལྕགས་ལུག་ས་བྱ་ལྟས་ངན་ལོ་དྲུག་སྟེ། །དེ་ལ་ས་བདག་སྙིང་སྡུམ་བྱས་ན་དགེ། དུར་ལོ་རྣམ་བཞི་སྟག་ཡོས་གཉིས་ནི་ལུག །རྟ་སྦྲུལ་ཁྱི་དང་བྱ་སྤྲེལ་གླང་གི་ལོ། །བྱི་ཕག་གཤེད་བཞིའི་ལོ་དང་འབྲུག་མི་སྡེབ། །དེ་རྣམས་བསྡེབ་ན་བྱིས་པ་གསོ་བར་དཀའ། །བསྡེབ་ཚེ་འབྱུང་བ་དུར་འདོན་གཏོ་བྱ་ཞིང་། །སྒྲེས་མོས་ཞུས་མདོ་ལན་མང་བཀླག་བྱའོ།། བྱེ་བྲལ་ས་བརྒྱད་སྤྲེལ་ལུག་གླང་དང་སྟག །ཁྱི་འབྲུག་ཕག་སྦྲུལ་བསྡེབ་ན་ངན་སྟེ་འབྲལ། །བསྡེབ་ན་གདན་ས་བྱེ་བྲལ་གཏོ་བཅོས་དང་། །རང་ཐག་ཁ་དབྱེ་སྒྱེད་པུ་བོར་བའོ།། ཆུ་ཡི་སྟག་སྦྲུལ་བྱ་སྤྲེལ་ལྡིང་ནག་བུ། །ཡར་སེལ་དགྲ་ལྷའི་གྲང་སེལ་བྱ་བ་དགེ །འབྲིང་བཞི་ཁ་ཡན་ལོ་པ་རྣམ་པ་བཞི། ། མེ་རྟ་ཆུ་བྱ་ཤིང་ཡོས་ལྕགས་བྱ་⁽1764⁾ཐོགས་འདྲེ་མི་བཞི་ནང་བསྡེབ་ཡར་སེལ་བྱ། །ཆུ་ཡི་⁽1763⁾བྱི་རྟ་བྱ་ཡོས་འབྲིང་བཞི་ས་བྱི་ཕག་ཡོས་འབྲུག །མེ་ཡི་འབྲུག་བྱ་གླང་ལུག་སྲིན་ཁྱེར་ལོ། །ཡར་སེལ་དགྲ་ལྷའི་གྲང་སེལ་འདིར་ཡང་འཕྲོད།། ལུག་མགོ་སྦྲུལ་བཅིངས་ལྟས་ངན་ཁྱིམ་ས་ཆེ། །ཅི་བྱས་ཅི་རུ་མི་བཏུབ་ཤིན་ཏུ་ངན། །དེ་ལ་ས་བདག་དགུ་སྐོར་འབྲིང་པོ་བྱ། །རྟ་སྐེད་འབྲུག་གིས་བཅག་ན་ཁྱིམ་ས་འབྲིང་། །བསམ་པ་མི་འགྲུབ་ལོག་པར་འགྱུར་ཞེས་བཤད། །དེ་ལ་སྲིད་པའི་ཕོ་རོག་བྱང་སེལ་དང་། །ཡུལ་ལྷའི་གཏོ་སྐུ་གཙུག་ན་ཐུབ་ཅེས་གསུངས།། བྱི་ཕག་གཤེད་བཞི་ལྟས་ངན་ཁྱིམ་ས་ཆུང་། །དམིགས་བསལ་གླང་ཕག་བསྡེབ་ན་ཐ་མ་སྟེ། །བྱི་ལུག་བསྡེབ་ན་ཡང་ཐ་ཡིན་ཞེས་བཤད། །དེ་དག་ཕན་པ་ཉུང་ཞིང་གནོད་པ་མང་། །གལ་ཏེ་བསྡེབ་ན་གཡང་ལེན་གོད་སྲི་མནན། །ཕག་ནག་གཙོ་བསྒྱུར་དགྲ་བཅོས་བྱ་བར་བཤད། །དེ་ལྟར་ཁྱིམ་ས་གསུམ་ལ་བཟའ་མི་འབྲལ། །ཡང་ན་མི་ནོར་ཕྱགས་མས་འདེབས་པར་བྱེད།། ཁྱད་༷པར༷་རྒྱ་ཡི་འབྱུང་བ་ཁོག་འགྲོལ་ལས། །ས་བྱི་ཆུ་ལུག་བསྡེབ་ན་ཤིན་ཏུ་ངན། །རླུང་ལ་རྩ་ཞུགས་སྡུག་བསྔལ་ལས་མི་ཐར། །དེ་ལ་ཉེས་པ་ཀུན་སེལ་གཏོ་ཆོག་དང་། །གྱེར་གཏོ་སོགས་ཀྱང་ཅུང་ཟད་འཕྲོད་ཅེས་བཤད། །བུ་མོ་ཤིང་གི་སྟག་ཡོས་ཁོན་ལ་སྐྱེས། །དེ་ཡི་ཁྱོ་ལ་ས་བདག་གནོད་དེ་ངན། །ཁྱོ་སར་ས་བདག་བྱད་གྲོལ་གཏོ་བྱ་ཞིང་། །སྙིང་ཐིག་དག་པ་རྣམ་གསུམ་གཟུངས་ཀྱང་འདོན། །སྐྱེས་པ་ལྕགས་ཀྱི་བྱ་སྤྲེལ་གིན་ལ་སྐྱེས། །དེ་ཡི་ཆུང་མར་ས་བདག་ངེས་པར་གནོད། །གཉན་གྱི་སྐྱང་བག་ས་བདག་གཏོར་ཟློག་དང་། །འཕགས་པ་གནམ་ས་སྣང་བརྒྱད་གཟུངས་མདོ་འདོན། །བུད་མེད་རྟ་སྦྲུལ་ལོ་བ་ཁེན་ལ་སྐྱེས། །དེ་ཡི་ཕ་ཁུ་གྱོས་པོ་ཕྱགས་མས་འདེབས། །ས་ཡི་གཤེད་བཞི་ལོ་བ་ཟིན་ལ་སྐྱེས། །བག་མའི་དུས་སུ་ནོར་ལ་ངན་པ་ཡིན། །གཡང་ལེན་རྣམ་ཐོས་སྲས་ཀྱི་གཏོར་མ་སྒྲུབ། །ཛམ་བྷ་ལ་ཡི་ཆུ་སྦྱིན་གཏོར་མ་བཏང་། །ཆུ་ཡི་བྱི་ཕག་སྤར་ཁ་ཁོན་གིན་སྐྱེས། །མདུན་ཞུ་གྱོན་ཏེ་ཁྱོ་ནི་གདོང་ལ་འཇུག །མྱ་ངན་དགུ་ཟློག་ཅེས་པའི་གཏོ་ཡིས་བཅོས།། སྲོག་སྨེ་བསྐོར་དུས་ཤིང་གླང་འབྱུང་ལྔ་ཚང་། །ལུས་སྨེ་བསྐོར་དུས་ས་བྱི་ཆུ་ལུག་དང་། །དབང་སྨེ་བསྐོར་དུས་ཤིང་ཁྱི་ས་མོ་སྦྲུལ། །འབྱུང་བ་ལྔ་ལྡན་དར་རྒུད་ཤིན་ཏུ་ཆེ། །ཉེས་པ་ཀུན་སེལ་མདོས་ཀྱིས་བཅོས་པར་བྱ།། སྲོག་དང་དབང་ཐང་གཅིག་པ་⁽1764⁾ཁ་ཡན་ནང་བསྡེབ་བུ་ཚ་སྐྱོན་ཅན་སྐྱེ། །དེ་ལྟར་མ་བྱུང་ཕ་མ་ཡ་བྲལ་ངོ་། །བུ་འཆི་བུ་མོ་གསོས་སམ་མཐའ་རབས་ཆད། །ཁ་སྨྲས་གླེང་གཞི་རྒྱུན་མི་ཆད་དེ་ངན། །བསྡེབ་ན་བྱ་ཁྱུང་གཤོག་བརྐྱང་མདོས་བཏང་ཞིང་། །འཕགས་པ་མེ་ཏོག་བརྩེགས་པའི་གཟུངས་མདོ་འདོན།། སྲོག་གི་བུ་རུ་དབང་ཐང་སོང་བ་⁽1764⁾སེ་ཞིག་ནང་བསྡེབ་ཁྱིམ་ས་བཟློས་པ་སྟེ། །ཡུལ་མཁར་ཕོ་སྐྱེས་ཁ་སྨྲས་གླེང་གཞི་མང་། །བུ་ཚ་འབྲེལ་ཡང་ཐ་མར་འབྲལ་བར་ངེས། །རྒྱལ་པོ་མདོ་ལྔ་⁽1763⁾ཤེས་རབ་སྙིང་པོ། འདའ་ཀ་ཡེ་ཤེས། བྱང་ཆུབ་ལྟུང་བཤགས། བཟང་པོ་སྤྱོད་པ། རྡོ་རྗེ་རྣམ་འཇོམས་ཚེ་གཟུངས་ཕུར་ཆོག་བྱ། །སྣ་སེལ་ཕོ་རོག་བྱང་སེལ་དག་ཀྱང་ཤིས།། སྲོག་གི་མ་རུ་དབང་ཐང་སོང་བ་⁽1764⁾ཁོང་ནོང་བུ་གསུམ་འཆི་སྟེ་ཚེ་སྟོད་ལ། །སྡུག་ཀྱང་ཚེ་སྨད་སྐྱིད་པས་བུ་སྔ་མར། །ཆུང་གླུད་བཅུ་དྲུག་བཏང་ཞིང་དགྲ་ལྷ་མཆོད། །ཁ་རལ་⁽1763⁾སྲོག་གི་གྲོགས་སུ་དབང་ཐང་སོང་བནང་བསྡེབ་ཐན་བུ་བུ་མོར་སྐྱེ། །ཡང་ན་བུ་སྐྱེས་འཆི་ཞིང་རྨངས་རྒྱུད་ཡིན། །སྲིད་པའི་བ་དན་ཁྱེན་སེལ་བྱ་བ་དགེ། སྲོག་གི་དགྲ་རུ་དབང་ཐང་སོང་བ་⁽1764⁾མདུན་ཁུར་ནང་དུ་བསྡེབ་ན་དོ་ཆད་ཡིན། །ཕ་ཁུ་གྲིར་འཆི་ཡ་བ་སྐྱ་བདུན་མདོས། །བཏང་ཞིང་སྙིང་རྗེ་པདྨ་དཀར་པོ་འདོན། །ཚུལ་འདི་ཚངས་པ་སྤྱི་ཡི་རྒྱུད་ན་གསལ།། །།གཉིས་པ་བུ་⁽1764⁾ཕ་ཀླུང་བུ་མོ་⁽1764⁾མ་ཀླུང་རྩི་བ་ནི། །ཕ་མའི་ལོ་གྲངས་གར་ཕྱིན་སྐྱེས་སྤར་དང་། །ཁྱོ་ཤུག་སྲོག་ལུས་དབང་ཀླུང་སོ་སོར་སྤྲད། །ཕ་མ་སྐྱོབ་ན་ལྷ་བུ་བུ་སྐྱོབ་དཔལ། །རང་རང་ནང་ཕྲད་ཚེ་བུ་བུ་གཅོད་འདྲེ། །ཕ་མ་གཅོད་ན་བདུད་ཀྱི་བུ་ཞེས་བཟུང་། །སྲོག་ལྷ་བརྒྱད་ཅུ་དཔལ་བུ་བདུན་ཅུའི་ཚེ། །ཚེ་བུ་དྲུག་ཅུ་འདྲེ་བུ་གསོ་བ་དཀའ། །བདུད་བུ་མྱུར་དུ་འཆི་ཞེས་ཁ་དམར་གདགས། །ལུས་ཀྱི་ལྷ་བུ་ནད་མེད